text: Chokoladen er reddet for Stella
  27 juni 2014 kl. 07.54
  72-årige Stella Sørensen kan efter et møde torsdag igen spise chokolade og sukker. Det skriver Ekstra Bladet.
  Stella Sørensen følte sig presset af personalet på Områdecenter Gjesing Midt til at underskrive en aftale om, at hun ikke måtte spise chokolade, da det gav hende dårlig mave. Men torsdag fik piben en anden lyd.
  -Vi er selvfølgelig rigtig glade for, at aftalen er revet i stykker. De sagde, at aftalen aldrig skulle have været lavet, fortæller Stella Sørensens søn, Tom Sørensen, til Ekstra Bladet.
  Personalet truede med at fratage Stella Sørensen hendes el-kørestol, som hun er meget afhængig af, da hun er lam i venstre side. Esbjerg Kommune beklagede mandag Stella Sørensens oplevelse.
  Læs hele Ekstra Bladets artikel her
  